open-index/open-wikipedia-markdown huggingface dataset:
Renault S.A.

**Renault S.A.** — французская аўтамабілебудаўнічая карпарацыя. Штаб-кватэра — у прыгарадзе Парыжа.

## Уласнікі і кіраўніцтва 
Найбуйнейшыя акцыянеры кампаніі — урад Францыі (15,01 %) і Nissan (15 %).

Старшыня рады дырэктараў — Луі Швейцэр, генеральны дырэктар і прэзідэнт — Карлас Гон.

## Дзейнасць 
«Renault» кантралюе карэйскую кампанію Samsung Motors і румынскую Dacia, валодае 44 % акцый японскай кампаніі Nissan Motor (пры гэтым апошняй прыналежыць 15 % акцый Renault) і 20 % AB Volvo. Альянс Renault і Nissan (Renault Nissan Alliance) займае адно з першых месцаў у свеце па выпуску аўтамабіляў.

Кампанія выпускае аўтамабілі пад маркамі «Renault», «Samsung», «Dacia». У мадэльны шэраг уваходзяць легкавыя і камерцыйныя (у тым ліку цяжкія грузавікі) аўтамабілі, трактары і іншае.

У 2006 годзе кампанія прадала 2,433 млн аўтамабіляў. Выручка за гэты перыяд склала 41,53 млрд еўра, чысты прыбытак — 2,94 млрд еўра.

## Гл. таксама 
* Рэно (каманда Формулы-1)

## Спасылкі 
* Глабальны сайт кампаніі 

Катэгорыя:Аўтамабілебудаўнічыя кампаніі Францыі
Катэгорыя:Вытворцы дызельных рухавікоў
Pontiac

**«Пантыяк»** — марка легкавых аўтамабіляў, аддзяленне амерыканскай карпарацыі General Motors («Джэнерал Мотарс»). Заснавана ў 1926 годзе. Спецыялізавалася на выпуску спартыўных аўтамабіляў.

Pontiac быў найболей вядомым у 1960-я і 1970-я гады, калі кампанія выпусціла адны з самых магутных і хуткіх масклкараў — GTO і Firebird.

Пасля нафтавага крызісу пераключылася на выпуск эканамічных аўтамабіляў, напрыклад, такіх як Pontiac 6000.

Новыя мадэлі Firebird і Fiero дапамаглі павялічыць продаж да рэкордных 850 000 аўтамабіляў у 1984 годзе. Аднак у 1990 годзе попыт пачаў скарачацца, калі астатняя частка лінейкі Pontiac перайшла на пярэднепрывадныя платформы. Амаль кожная мадэль прадстаўляла сабой перайменаваны Chevrolet. Продаж Pontiac знізіліся да 636 000 у 1990 годзе. Firebird пятага пакалення, прадстаўлены ў 1993 годзе, не быў прыняты гэтак жа добра, як механічна ідэнтычны яму Camaro чацвёртага пакалення. Pontiac працягнуў выпуск аўтамабіляў эканом-класа з пярэднім прывадам. Новым прадуктам аднаму за адным не ўдавалася прыцягнуць увагу спажыўцоў. У 1996 годзе кампанія прадала ўсяго 479 000 аўтамабіляў. Прадстаўлены ў 2000 годзе красовер Aztek часта ўваходзіць у лік самых непрыгожых аўтамабіляў.

У 2000-я гады Pontiac правёў абнаўленне мадэльнага шэрагу. У 2004 годзе Pontiac замяніў Grand Am мадэллю G6. Седан дэбютаваў з 200-моцным рухавіком V6 і багацейшым стандартным абсталяваннем, чым у большасці яго канкурэнтаў. Pontiac прадаў 124 844 адзінкі за першы поўны год продажу ў 2005 годзе, дасягнуўшы піка амаль у 160 000 адзінак у наступным годзе. На Дэтройцкім аўтасалоне 2004 года быў прадстаўлены Solstice, які паступіў у продаж 2005 годзе. Solstice быў першым двухмесным аўтамабілем Pontiac з часоў Fiero. Ажывіць цікавасць да брэнда таксама спрабавалі з дапамогай продажу машын аўстралійскай маркі Holden. Holden Monaro імпартавалі ў ЗША як «Pontiac GTO» (2004—2006), Holden Commodore — пад назвай «Pontiac G8» (2008—2009).

Сусветны эканамічны крызіс, які пачаўся ў 2008 годзе, моцна ўдарыў па кампаніі і па канцэрне GM у цэлым. Каб атрымаць федэральную дапамогу, GM мусіла пазбавіцца ад сваіх найменш паспяховых брэндаў: Pontiac, Saab, Saturn і Hummer. Аб закрыцці Pontiac было абвешчана 27 красавіка 2009 года. Апошні аўтамабіль маркі, белы седан Pontiac G6, сышоў з канвеера зборачнага завода *General Motors Orion* 25 лістапада 2009 года.

## Гл. таксама 
* Пантыяк (правадыр)

## Зноскі 
## Спасылкі 
* Pontiac.com
* 

Катэгорыя:General Motors
Катэгорыя:Аўтамабілебудаўнічыя кампаніі
Катэгорыя:Кампаніі ЗША
Peugeot

**Peugeot** (*Пежо*) — французская марка аўтамабіляў.

## Галерэя 

File:Peugeot, AF 49, London to Brighton Veteran Car Run 2010, 6 CV 1898 Vis-à-vis.jpg|Peugeot 6HP Vis-à-vis (1898)
Выява:Peugeot 206 front.jpg|Peugeot 206
Выява:Peugeot 404 1965.JPG|Peugeot 404
Выява:Peugeot Jetforce 01.jpg|Peugeot Jetforce
Выява:Peugeot 907.jpg|Peugeot 907
Выява:Peugeot-SR1-side.jpg|Peugeot SR1

## У Беларусі 
Станам на канец 2020 года ў Беларусі ў асабістай уласнасці грамадзян зарэгістравана  аўтамабіляў маркі Peugeot.

## Гл. таксама 
* Аўтамабільная прамысловасць

## Спасылкі 
* International Peugeot Automobile web site .
*  .
* The Peugeot Museum at Sochaux  .


Катэгорыя:Вытворцы аўтобусаў
Катэгорыя:Вытворцы матацыклаў
Катэгорыя:Вытворцы веласіпедаў
Катэгорыя:З’явіліся ў 1882 годзе
Катэгорыя:Гандлёвыя маркі Францыі
Opel

**Opel Automobile GmbH** (**Opel**) — нямецкі вытворца аўтамабіляў. Кампанія была заснаваная 21 студзеня 1862 года і прыступіла да вытворчасці аўтамабіляў у 1899 годзе. З 1929 па 2017 год належала «General Motors». У цяперашні час з’яўляецца даччынай кампаніяй канцэрна «PSA».

## Мадэльны шэраг 
; Асабліва малы
* **Agila** (A, B)
* **Adam**
* **Karl**
; Малы
* **Corsa** (A, B, C, D, E)
* **Tigra**, **Tigra TwinTop**
; Кампактны
* **Kadett** (A, B, C, D, E)
* **Astra** (F, G, H, J, K)
* **Ampera**, **Ampera-e**
; Сярэдні
* **Olympia A**
* **Ascona** (A, B, C)
* **Vectra** (A, B, C)
* **Signum**
* **Insignia**, Cascada
; Бізнес-клас
* **Olympia Rekord**
* **Rekord** (A, B, C, D, E)
* **Omega** (A, B)
* **Commodore** (A, B, C)
* **Senator** (A, B)
; Купэ
* **Manta** (A, B)
* **Monza**
* **Calibra**
; Спартыўныя
* **Speedster**
* **GT**
; Вэны
* **Meriva** (A, B)
* **Zafira** (A, B, Zafira Tourer)
* **Sintra**
; Красоверы
* **Antara**
* **Mokka**, **Mokka X
* **Crossland X**
* **Grandland X**
; Пазадарожнікі
* **Frontera** (A, B)
* **Campo**
* **Monterey**
;Камерцыйныя
* **Combo** (A, B, C, D, E)
* **Arena**
* **Vivaro**
* **Movano'''

## У Беларусі 
Станам на канец 2020 года ў Беларусі зарэгістравана  аўтамабіляў «Opel».

## Спасылкі 
* Афіцыйны глабальны сайт кампаніі 


Катэгорыя:Кампаніі Германіі
KG Mobility

**KG Mobility** — паўднёвакарэйскі вытворца аўтамабіляў. Належыць кангламерату . Заснаваны ў 1954 годзе. З 1988 па 2023 год меў назву **SsangYong**.

## Гісторыя 
Кампанія была заснаваная ў 1954 годзе (тады яна звалася Ha Dong-hwan Motor Company) і пачала сваю дзейнасць з вытворчасці вайсковых пазадарожнікаў Jeep. У 1977 назва зменена Dong-A Motor. У гэты час кампанія займалася вытворчасцю аўтобусаў, грузавікоў і спецтэхнікі.

thumb|250px|Лагатып SsangYong Motor Company
У 1986 годзе перайшла пад кантроль карпарацыі Ssangyong Business Group, а ў 1988 змяніла назву на SsangYong Motor. SsangYong у перакладзе з карэйскага — два цмока. У 1988 пачынаюцца продажы пазадарожніка Korando Family. У 1991 годзе пачалося тэхналагічнае супрацоўніцтва з карпарацыяй Daimler-Benz. У 1993 годзе 5 % акцый кампаніі была набыта карпарацыяй Daimler-Benz, стартавала вытворчасць пазадарожніка Musso.

### 1997—2009 
У 1997 кантрольны пакет акцый кампаніі быў набыты іншым карэйскім аўтавытворцам Daewoo Motors. У 2000 годзе фінансавы крызіс вымусіў кампанію Daewoo прадаць свой пакет.

Да 2009 года 51% акцый SsangYong Motor Company прыналежала кітайскай аўтамабільнай карпарацыі SAIC.

### 2011—2021 
З 2011 года 74,65% акцый кампаніі належалі індыйскай карпарацыі Mahindra & Mahindra.

Пачынаючы з 2017 года SsangYong несла страты: 2017 — –65,3 млрд вон, 2018 — –64,2 млрд., 2019 — –282 млрд. У снежні 2020 года савет дырэктараў кампаніі падаў у суд Сеула заяву аб банкруцтве.

У 2021 годзе продажы аўтамабіляў знізіліся да 84 496 адзінак (–21% адносна 2020 года). Пры падпісанні кансорцыум заплаціў каля 10 працэнтаў ад кошту пакупкі, але да 25 сакавіка не выплаціў рэшту ў 274,3 мільярда вон (224 мільёны долараў) і ў выніку кантракт быў скасаваны.

У чэрвені 2022 года суд па справах аб банкруцтве ў Сеуле абраў у якасці канчатковага прэтэндэнта на пакупку кансорцыум на чале з хімічным кангламератам , які ў межах заяўкі на набыццё SsangYong супрацоўнічаў з інвестыцыйным фондам Pavilion Private Equity Fund. У жніўні  ўхваліла набыццё KG Group кантрольнага пакета акцый.

У канцы снежня 2022 года новы ўладальнік абвясціў аб запланаваным рэбрэндынгу. Такое рашэнне прэзідэнт KG Group Квак Чжэ Сун патлумачыў жаданнем парваць з «праблемным іміджам кампаніі». 22 сакавіка 2023 года *SsangYong Motor Company* была перайменавана ў **KG Mobility**. Новыя аўтамабілі будуць выпускацца пад маркай *«KG»*.

## Мадэльны шэраг 

Выява:2020 SsangYong Tivoli IMG 3087.jpg|Tivoli
Выява:0 SsangYong Torres 3.jpg|Torres
Выява:SsangYong Tivoli XLV, Bangladesh. (34330127042).jpg|XLV
Выява:Ssangyong Korando (4th generation) IMG 3083.jpg|Korando
Выява:SsangYong Rexton Y450 front.jpg|Rexton
Выява:SsangYong Musso (2018) IMG 3091.jpg|Musso

## Спасылкі 
* Афіцыйны сайт KG Mobility

Катэгорыя:Аўтамабілебудаўнічыя кампаніі
Катэгорыя:Кампаніі Паўднёвай Карэі
Mitsubishi Motors

**Mitsubishi Motors Corporation** (三菱自動車工業株式会社) — японская аўтамабілебудаўнічая кампанія. Штаб-кватэра — у Токіа.

## Гісторыя 
Заснаваная ў 1970 як аўтамабілебудаўнічае падпадзяленне гурта Mitsubishi шляхам пераўтварэння аўтамабільнага аддзялення Mitsubishi Heavy Industries. Першы аўтамабіль пад маркай «Міцубісі» (Model-A) быў выпушчаны ў 1917 годзе. У 1918 годзе быў створаны першы грузавік (эксперыментальны T1).

У 1931 годзе Mitsubishi стварыла першы ў Японіі аўтамабільны дызельны рухавік. У 1932 годзе кампанія выпусціла першы ў сваёй гісторыі аўтобус.

## Уласнікі і кіраўніцтва 
У 2016 годзе Nissan набыў 34% акцый Mitsubishi Motors. Такім чынам, Nissan стаў найбуйнейшым акцыянерам і Mitsubishi ўвайшла ў склад альянса Renault-Nissan.

## Дзейнасць 
У 2022 годзе Mitsubishi вырабіла . Для ўнутранага рынка Японіі вытворчасць легкавых і грузавых аўтамабіляў склала .

### У Кітаі 
У 2012 годзе было заснавана сумеснае прадпрыемства GAC і Mitsubishi Motors. Кітайскаму аўтавытворцы належала 50% акцый, Mitsubishi Motors — 30%, 20% — гандлёваму дому Mitsubishi Corp. Пік продажу быў у 2018 годзе (140 000 машын). У 2022 годзе пастаўкі пакупнікам упалі да 38 550 адзінак, або прыкладна на 60 працэнтаў менш у параўнанні з 2021 годам. З-за слабога попыту вытворчасць была спынена ў сакавіку 2023 года.

[thumb|220px|[Mitsubishi Lancer]]

## Заўвагі 
## Спасылкі 
* Mitsubishi Motors
* Mitsubishi ў Беларусі


Катэгорыя:Аўтамабілебудаўнічыя кампаніі
Катэгорыя:Кампаніі Японіі
Lexus

**Lexus** — марка аўтамабіляў, амерыканская галіна японскай кампаніі Toyota.

Упершыню аб стварэнні люксавой маркі для амерыканскага рынка было абвешчана ў жніўні 1983 года на нарадзе дырэктараў Toyota Motor Corporation яе прэзідэнтам Эйдзі Таёда. Першы серыйны аўтамабіль — седан прадстаўніцкага класа Lexus LS 400 з рухавіком V8 (аб’ём 4 літры, магутнасць 260 к. с.) быў выпушчаны ў 1989 годзе.

У 2019 годзе з’явіўся першы афіцыйны дылер Lexus у Беларусі — кампанія «Атлант М Альянс».

## Крыніцы 
## Спасылкі 
* Хуткі, разумны, чысты  Эксперт-Аўта #6 (73) ад 27 чэрвеня 2005
* Lexus — навіны, агляды і тэст-драйвы 
* Журналісты вырашылі, што засеклі сакрэтныя гібрыдныя мадыфікацыі, бо цалкам не ўчулі гуку матора.
* Lexus гібрыдны, шасцісоты, тэст-драйв LS600h. 9 красавіка 2008

Катэгорыя:Toyota
Катэгорыя:Гібрыдныя аўтамабілі
Kia Motors

**Kia Motors Corporation** () — карэйская аўтамабілебудаўнічая кампанія, найбуйнейшы аўтавытворца ў Паўднёвай Карэі і сёмы ў свеце. Афіцыйны слоган кампаніі — *«Рух, які натхняе»*.

## Гісторыя 
Заснаваная ў 1946 годзе, уваходзіла ў групу Kia Group, з якой была вылучаная ў 2003 годзе. У 1998 годзе Kia Motors была набытая карэйскай аўтамабілебудаўнічай кампаніяй Hyundai Motor.

## Дзейнасць 
Кампаніі належыць шэраг аўтазаводаў у Паўднёвай Карэі (у тым ліку найбуйнейшы ў свеце аўтазборачны завод ва Ульсане), Турцыі, Паўночнай Амерыцы, Кітаі, Індыі і інш. У сакавіку 2006 года было абвешчана аб будаўніцтве завода ў Чэхіі.

Аўтамабілі кампаніі прадаюцца ў 5000 аўтасалонаў па ўсім свеце. Дыстрыбутарская сетка KIA Motors ахоплівае больш за 190 краін.

## Гл. таксама 
* Kia Motors Slovakia

## Крыніцы 
## Спасылкі 
* Афіцыйны сайт кампаніі
Land Rover

**Land Rover** — брытанская аўтамабільная кампанія, якая выпускае выключна аўтамабілі з поўным прывадам.

## Гісторыя 
Заснаваная ў 1948.
Свой першы аўтамабіль (для пачатку — электрычны) вядомая англійская веласіпедная фірма Rover у Ковентры выпусціла ў 1888. А з 1904 фірма пачала выпускаць ужо бензінавыя аўтамабілі — у асноўным легкавыя, сярэдняга класа.

Упершыню фірма выпусціла ўсюдыходы ў 1948 пад маркай Land Rover. Мадэль неаднаразова мадэрнізавалася, мела розныя кузавы, колавую базу 88" або 109", а таксама чатырох-, шасці- і васьміцыліндравыя бензінавыя або дызельныя рухавікі.

## Мадэльны шэраг 
* Land Rover Defender
* Land Rover Discovery
* Land Rover Freelander
* Range Rover
* Range Rover Evoque
* Range Rover Sport


Катэгорыя:Аўтамабілебудаўнічыя кампаніі
Катэгорыя:Кампаніі Вялікабрытаніі
Iran Khodro

**Iran Khodro** () — найбуйнейшая іранская аўтабудаўнічая кампанія. Кампанія Iran Khodro была заснаваная ў 1962 братамі Ахмадам і Махмудам Хайямі. Штаб-кватэра — у Тэгеране. Выпускае легкавыя аўтамабілі Samand і Peugeot. Па ліцэнзіі Mercedes-Benz выпускаюцца грузавікі і аўтобусы.

З 1960-х па 1990-я Iran Khodro выпускала галоўным чынам легкавы аўтамабіль Пейкан на базе Peugeot-504, які стаў самым распаўсюджаным у Іране.

У цяперашні час Iran Khodro з’яўляецца найбуйнейшым аўтавытворцам не толькі ў Іране, але і на ўсім Сярэднім і Блізкім Усходзе. Штогод кампанія выпускае больш 1 млн аўтамабіляў (550 тыс.), аўтобусаў, грузавікоў, пікапаў. Па гэтым паказчыку Iran Khodro займае 20-е месца ў свеце.

Апроч Ірана вытворчыя магутнасці Iran Khodro размешчаныя ў Азербайджане і Беларусі.

## Прадукцыя 
* Samand — на базе Peugeot-405
* Samand Sarir — падоўжаная версія Samand
* Samand Soren
* Peugeot 206
* Peugeot 405
* Peugeot Pars
* Peugeot RD
* Peugeot ROA

## Спасылкі 
* Афіцыйны сайт 
* Прамысловая група Iran Khodro 

Катэгорыя:Кампаніі Ірана
Катэгорыя:Аўтамабілебудаўнічыя кампаніі
Lotus Cars

**Lotus Cars** — брытанскі вытворца спартыўных і гоначных машын, які базуецца ў Хетэле, Норфалк, Англія.

Кампанія заснаваная ў 1952 Энтані Коліным Брусам Чапменам як **Lotus Engineering Ltd**. Першапачаткова вытворчасць размяшчалася ў будынку былой стайні ў Хорнсі. З 1960 г. вытворчасць аўтамабіляў была перамешчана ў сучасны завод недалёка ад Хетэл. Побач з заводам размяшчаўся стары вайсковы аэрадром, які быў пераабсталяваны пад выпрабавальны трэк.

У 1982 годзе, ва ўзросце 54-х гадоў, ад сардэчнага прыступу памёр Колін Чапмен. Ён мінуў шлях ад гандляра аўтамабілямі да геніяльнага канструктара і мультымільянера. Яго паспяховыя гоначныя аўтамабілі заваявалі сем тытулаў у гонках серыі Формула-1.

У 1986 годзе кампанія была набытая General Motors, якая прадала яе холдынгу A.C.B.N. Holdings S.A. 27 жніўня 1993 г. за 30 мільёнаў амерыканскіх долараў. У 1996 годзе кантрольны пакет акцый выкупіў малайзійскі канцэрн Perusahaan Otomobil Nasional Bhd (Proton).

## У Беларусі 
Станам на канец 2020 года ў Беларусі зарэгістравана 5 аўтамабіляў Lotus.

Катэгорыя:Кампаніі Вялікабрытаніі
Катэгорыя:Аўтамабілебудаўнічыя кампаніі
MOROP

**MOROP** ( — Аб’яднанне чыгуначных мадэлістаў і сяброў чыгункі Еўропы) — федэрацыйная арганізацыя, якая аб’ядноўвае нацыянальныя федэрацыі чыгуначнага мадэлізму і сяброў чыгункі ў Еўропе. Штаб-кватэра месціцца ў Берне (Швейцарыя); федэрацыя падпарадкоўваецца швейцарскім законам.

Федэрацыя была заснаваная ў 1954 у Генуі (Італія) з мэтай уніфікацыі памераў і правілаў у чыгуначным мадэлізме. Федэрацыйны прынцып уведзены ў 1958. Станам на 2025 год складаецца з 19 нацыянальных арганізацый з 16 краін і аб’ядноўвае больш за 30 тыс. удзельнікаў. Афіцыйныя мовы — французская і нямецкая.

Федэрацыя выпускае серыю стандартаў NEM, у якой рэгламентуецца рад геаметрычных і электрычных параметраў чыгуначных мадэляў. Супольна з амерыканскай федэрацыяй NMRA выпускае серыю стандартаў на лічбавыя сістэмы кіравання чыгуначнымі мадэлямі ().

## Гл. таксама 
* Тыпапамер T
* Roco

## Спасылкі 
* Афіцыйны веб-сайт арганізацыі

Катэгорыя:Чыгуначны мадэлізм
Стандарты NEM

**NEM** ( — Нормы еўрапейскіх мадэльных чыгунак) — серыя стандартаў для чыгуначных мадэляў, якая выпускаецца федэрацыяй чыгуначнага мадэлізму MOROP.

Стандарты распрацоўваюцца ў Тэхнічнай камісіі MOROP, тая частка іх, што датычыцца лічбавых сістэм кіравання мадэлямі (), выпрацоўваецца супольна з амерыканскай федэрацыяй NMRA. Стандарты рэгламентуюць рад відавых, геаметрычных і электрычных параметраў чыгуначных мадэляў. Арыгінальныя стандарты публікуюцца на афіцыйных мовах MOROP, па-нямецку і па-французску. Пры выпуску атрымліваюць статус абавязковых норм (), рэкамендацый (), дакументацый ().

## Спасылкі 
* Афіцыйная пляцоўка арганізацыі ў Сеціве
* Пералік дзейных стандартаў NEM і іх поўныя тэксты PDF  

Катэгорыя:Гульні
Катэгорыя:Чыгуначны мадэлізм
Катэгорыя:Стандарты
Infiniti

**Infiniti** — гандлёвая марка аўтамабіляў класа «люкс», прыналежная японскай кампаніі Nissan Motor. Аўтамабілі Infiniti афіцыйна прадаюцца ў ЗША, Канадзе, Мексіцы, краінах Блізкага Усходу, Паўднёвай Карэі і Тайвані, а з 2007 г. ў Расіі і Украіне. З моманту утварэння маркі ў 1989 годзе прададзена больш мільёна аўтамабіляў, большай часткай у ЗША.

Увесь мадэльны шэраг Infiniti створаны на базе існых мадэляў Nissan. У цяперашні час усё якія выпускаюцца седаны, купэ і красоверы пабудаваныя на адной платформе — Nissan FM. Выключэнне — пазадарожнік QX56, створаны на платформе Nissan F-Alpha. У назве ўсіх мадэляў Infiniti прысутнічаюць 1 або 2 літары, за якімі ідуць 2 лічбы, якія пазначаюць аб’ём рухавіка.

## Спасылкі 
* Афіцыйны сайт Infiniti

Катэгорыя:Nissan
Тыпапамер T

**Тыпапамер T** () — найменшы з прамыслова выпускаемых тыпапамераў чыгуначных мадэляў. Адпавядае маштабу 1:450 пры шырыні мадэльнай каляі 3,0 мм. Назва тыпапамеру паходзіць ад англійскага слова «тры» і падкрэслівае адлегласць паміж рэйкамі.

## Гісторыя 
Гэты тыпапамер быў упершыню прадстаўлены у 2006 годзе японскай фірмай KK Eishindo на Такійскай выставе цацак. Увядзенне новага тыпапамеру было выклікана велізарнай папулярнасцю ў Японіі мадэляў малых маштабаў, бо паўсюдна адчуваецца недахоп вольнай прасторы. Мадэлі сталі даступныя для замовы ўлетку 2007 года, але іх выпуск зацягваўся кітайскай кампаніяй-падрадчыкам. Першы электрацягнік з чатырох вагонаў (Тып 103 японскіх чыгунак), рэйкавы авал, а таксама набор аксэсуараў з’явіліся ў продажы ў сярэдзіне снежня 2007. У лютым 2008 навінка была прадстаўленая на Нюрнбергскім кірмашы цацак, дзе заваявала ўзнагароду як лепшая інавацыя ў сваім класе.

Аднак малы памер мадэляў мае такія недахопы як частыя сходы рухомага састава і захрасанні. Таксама малыя памеры накладаюць абмежаванні на тое, мадэлі якіх тыпаў рухомага састава магчыма вырабіць, бо значную частку ўнутранай прасторы займае рухавік і рэдуктар.

## Гл. таксама 
* Стандарты NEM
* Шырыня каляі

## Спасылкі 
* Афіцыйная старонка Eishindo Co., Ltd.
* Блог Дэвіда К. Сміта «1:450»
* Старонка японскіх аматараў чыгуначнага мадэлізму 

Катэгорыя:Чыгуначны мадэлізм
Глуша

Назву **Глу́ша** маюць:

## Населеныя пункты 
### Беларусь 
* Магілёўская вобласць:
** Глуша — вёска ў Бабруйскім раёне
** Глуша — пасёлак у Бабруйскім раёне
Isuzu

**Isuzu Motors Ltd** () — першая японская аўтамабілебудаўнічая кампанія. Штаб-кватэра — у Токіа.

Заснаваная ў 1916 г.

## Уласнікі і кіраўніцтва 
Найбуйнейшыя ўладальнікі звычайных акцый кампаніі — Japan Trustee Services Bank (13,89 %), The Master Trust Bank of Japan (8,9 %), GM (7,9 %), Toyota (5.9 %).

## Дзейнасць 
Isuzu Motors — адзін з найбуйнейшых у свеце вытворцаў грузавікоў, пазадарожнікаў і аўтобусаў, якія выпускаюцца пад маркай «Ісудзу». Таксама кампанія вядомая сваімі дызельнымі рухавікамі (у тым ліку для вялікага шэрагу аўтамабіляў GM). Асноўная вытворчасць размешчана ў Японіі.

Выручка за 2005 фінансавы год — $13,88 млрд, чысты прыбытак — $558 млн.

## Спасылкі 
* Афіцыйны сайт кампаніі
* Аўтамабіль T.G.E. 

Катэгорыя:Кампаніі Японіі
Катэгорыя:Аўтамабілебудаўнічыя кампаніі
Катэгорыя:Вытворцы дызельных рухавікоў
Штаб-кватэра

[thumb|Штаб-кватэра [Deutsche Bank (Франкфурт-на-Майне, Германія)]]
**Штаб-кватэра** — месца знаходжання цэнтральнага апарата кампаніі або прадпрыемства. Офіс, дзе размяшчаецца топ-менэджмент кампаніі або прадпрыемства, дырэкцыя, сакратарыят і іншыя важныя адміністрацыйныя падпадзяленні.

У штаб-кватэры кампаніі ідзе каардынацыя ўсіх прадстаўніцтваў, распрацоўка глабальнай стратэгіі вядзення бізнесу і г.д.

Тэрмін таксама мае стаўленне да ваеннай сферы.

Катэгорыя:Ваеннае кіраванне
Катэгорыя:Бізнес
Honda

**Хонда** (, ) — міжнародная прамысловая кампанія, найперш вядомая як вытворца матацыклаў і аўтамабіляў.

Кампанія заснаваная 24 верасня 1948 г, заснавальнік — Саітыра Хонда.

Прадукцыя — легкавыя аўтамабілі, грузавікі, самалёты, матацыклы, скутэры, электрагенератары, робаты, марскія рухавікі, газонакасілкі. Плануецца вырабляць бія-паліва (этанол), фотаэлектрычныя элементы.

Да 60-х г.г. Honda не займалася аўтамабілебудаваннем, спецыялізуючыся на вытворчасці матацыклаў. Рашэнне кампаніі аб вынахадзе на аўтамабільны рынак было вельмі неўхваляльна сустрэта японскім урадам, бо лічылася, што Honda, канкуруючы на сусветным рынку з Toyota, Nissan і Mitsubishi, у выніку нашкодзіць інтэрасам краіны. Аднак, ціск дзяржавы быў праігнаравана кіраўніцтвам кампаніі.

Пасля энергетычнага крызісу 1973 г. (рэзкі рост коштаў на нафту з-за абмежаванняў на здабычу, уведзеных краінамі Персідскага заліва) эканамічныя аўтамабілі Honda сталі бэстсэлерамі на рынку ЗША, а ў меншай ступені таксама і Еўропы.

Асноўнымі складнікамі поспеху Honda з’явіліся высокая надзейнасць аўтамабіляў (адзін з лідараў у галіне), сучасныя тэхналагічныя рашэнні (так, канструктары Honda упершыню ўжылі папярочную ўсталёўку рухавіка ў маторным адсеку і пярэдні прывад, што зрабіла салон больш прасторным пры кампактных памерах аўтамабіля), арыгінальная маркетынгавая палітыка (Honda -drivers' cars — аўтамабілі, арыентаваныя на актыўны стыль кіравання, c сучасным дызайнам у стылях «спорт» і «тэхна»).

Галоўны офіс размешчаны ў горадзе Токіа, Японія.

## Кіраўніцтва 
* 1948—1973 — Саітыра Хонда
* 1973—1983 — Кіёсі Кавасіма
* 1983—1990 — Тадасі Кумэ
* 1990—1998 — Набуіка Кавамота 
* 1998—2004 — Хіраюкі Ёсіна
* 2004—цяперашні час — Такэо Фукуі

## Статыстыка продажаў 
Паказаныя агульнасусветныя продажы ў тыс. штук.

Планы на 2007 год:
* Продажы аўтамабіляў — 3,55 млн шт.,
* Продажы матацыклаў — 12,7 млн шт.

 
image: Honda_mountain_bike.jpg|Ровар вытворчасці кампаніі Honda
image: HONDA ASIMO.jpg|Робат-гуманоід ASIMO (вытворчасць Honda)

## Мадэльны шэраг аўтамабіляў Honda 
* Accord
* Acty
* Ascot
* Avancier
* Ballade
* Beat
* City
* Civic
* Civic Hybrid
* Concerto
* CR-V
* CR-X (першае пакаленне, Ballade Sports CR-X або Civic CR-X)
* CR-X del Sol
* CR-Z Hybrid
* Domani
* Element
* EV Plus, электрамабіль
* FCX, аўтамабіль на паліўных элементах http://www.hondacorporate.com/fcx/
* FR-V / Edix
* HR-V
* HSC
* Insight, гібрыдны электрамабіль
* Inspire
* Integra
* Jazz / Fit
* Legend
* Logo
* MDX
* N360, K-car
* N600
* NSX
* Odyssey
* Orthia
* Passport
* Pilot
* Prelude
* Ridgeline
* S2000
* S500
* S600
* S800
* Saber
* S-MX
* StepWGN
* Stream
* Today
* Z600
* Honda Z

У канцы 80-х і пачатку 90-х гадоў Honda сумесна з Rover удзельнічала ў распрацоўцы і выпуску Rover 200, 200/400, 600 і 800/Sterling.

## Гл. таксама 
* Аўтамабілі Хонда
* Матацыклы Хонда
* Рухавікі Хонда
* Хонда, каманда Формулы-1

## Крыніцы 
## Спасылкі 
* Афіцыйны сайт кампаніі 


Катэгорыя:Вытворцы матацыклаў
Катэгорыя:Кампаніі Японіі
Great Wall Motors

**Great Wall Motors Ltd.** (**GWM**) — самая вялікая прыватная аўтамабілебудаўнічая кампанія ў Кітаі. У склад холдынгу ўваходзяць чатыры прадпрыемствы па выпуску аўтамабіляў і 20 даччыных кампаній, якія выпускаюць аўтамабільныя кампаненты. Агульны лік працаўнікоў — больш за 10 тыс. чалавек. З 1998 Great Wall займае першае месца па аб’ёмах продажаў пікапаў у Кітаі. Канцэрн уваходзіць у лік 500 найбуйнейшых прадпрыемстваў Кітая.

## Дзейнасць 
GWM выпускае красоверы Hover, пазадарожнікі SUV, , мікрааўтобусы, легкавыя аўтамабілі, мінівэны і лімузіны. Рухавікі вытворчасці GWM пастаўляюцца іншым кітайскім аўтавытворцам.

Кампанія GWM пачала пастаўляць сваю прадукцыю ў Еўропу ў верасні 2006 г. У Італіі і Іспаніі пачаліся продажы пікапаў Wingle і пазадарожнікаў Hover. У траўні 2007 пачаты экспарт аўтамабіляў у Румынію (тры мадэлі — Wingle, Hover і лімузін Hover Pi), у кастрычніку 2007 года — у Малдову.

GWM пастаўляе сваю прадукцыю прыкладна ў 60 краін (з краін СНД — у Расію, Украіну, Казахстан, Беларусь і Малдову). На экспарт адпраўляецца каля 30 % вырабленых аўтамабіляў.

## Мадэльны шэраг 
***Знятыя з вытворчасці***

* 1995—2003 — Sailor (Mk.I)
* 1999—2003 — Deer (Mk.I)
* 2001—2003 — Safe (Mk.I)
* 2003—2006 — Safe (Mk.II)
* 1997—2003 — Sing (Mk.I)

----

***Вырабляюцца***

**Пікапы**

* 2003 — Deer G1
* 2003 — Deer G2
* 2003 — Deer G3
* 2003 — Deer G4
* 2003 — Deer G5
* 2003 — Sailor
* 2003 — So Cool
* 2007 — Wingle

**SUV**

* 2004 — Pegasus
* 2003 — Sing

**Пазадарожнікі**

* 2006 — Safe F1
* 2005 — Hover (з 2007 таксама дызельная мадыфікацыя)

**Мікрааўтобусы**

* 2006 — Proteus (не запушчаны ў серыю)

**Лімузіны**

* 2006 — Hover Pi

**Аўтакемперы**

* 2006 — Motor-Home Deer
* 2006 — Motor-Home Sailor
* 2007 — Motor-Home Minghao (на базе Wingle)

**Легкавыя аўтамабілі** — **хэтчбэкі** і **мінівэны**

* 2007 — GWPeri
* 2008 — GWPeri SUV
* 2008 — Florid
* 2008 — Coolbear
* 2008 — i7
* 2007 — Cowry

## Планы 
GWM плануе павялічыць аб’ём вытворчасці да 150 000 аўтамабіляў у 2007 годзе і да 500 000 аўтамабіляў у 2010 годзе.

## Спасылкі 
* Афіцыйны сайт кампаніі 
* Сайт афіцыйнага дылера Great Wall у Беларусі 

Катэгорыя:Кампаніі Кітая
Катэгорыя:Аўтамабілебудаўнічыя кампаніі
General Motors

**General Motors** (скарочана **GM**) — найбольшая амерыканская аўтамабільная карпарацыя, да 2007 года найбуйнейшы вытворца аўтамабіляў у свеце (цяпер Toyota). Вытворчасць наладжана ў 32 краінах, продаж у 192 краінах. Штаб-кватэра размешчаная ў Дэтройце.

Старшыня рады дырэктараў і галоўны кіраўнік — Рык Вагонер (*Rick Wagoner*).

## Гісторыя 
Заснавана ў ЗША у 1908 Вільямам Дзюрантам, які на той момант меў кампанію Buick. Ужо ў 1909 годзе ён кантраляваў не толькі Buick, але і Cadillac, GMC, Oakland (перайменавана ў Pontiac), а таксама шэраг дробных вытворцаў.

У 1910 годзе Дзюрант у выніку канфлікту з акцыянерамі пакідае кампанію і разам з Луі Шэўрале ў 1911 годзе засноўвае Chevrolet Motor Company, якая заставалася незалежнай да 1916 года, калі Дзюрант вярнуўся на пасаду генеральнага дырэктара General Motors. 13 кастрычніка 1916 года General Motors стала карпарацыяй.

## Аўтамабільныя маркі 
General Motors належаць аўтамабільныя маркі:
* Buick (Б’юік),
* Cadillac (Кадылак),
* Chevrolet (Шэўрале),
* GMC (Джы Эм Сі),
* Holden (Холдэн)

Джы-Эм цесна супрацоўнічае з шэрагам кампаній, падзяляючы рынкі збыту і займаючыся сумеснай распрацоўкай аўтамабіляў і рухавікоў:

* Fiat Auto SpA of Italy
** Fiat (Фіат)
** Alfa Romeo (Альфа Рамэа)
** Lancia (Лянча)
** Ferrari (Ферары)
** Maserati (Мазераці)
* Fuji Heavy Industries Ltd.
** Subaru (Субару)
* Isuzu Motors Ltd.
** Isuzu (Ісудзу)
* Suzuki Motor Corp. of Japan
** Suzuki (Судзукі)

Акрамя таго, Джы-Эм з’яўляецца трымальнікам найбуйнейшага пакета акцый кампаніі GM Daewoo Auto & Technology Co. of South Korea (гандлёвая марка Дэу).

### Былыя 
* Geo
* Oldsmobile
* Pontiac
* Hummer
* Saturn
* SAAB
* Opel
* Vauxhall

## Гл. таксама 
* Electro-Motive Diesel
* Вялікі амерыканскі трамвайны скандал

## Спасылкі 
* Афіцыйны сайт GM Global
Fiat

**Fiat S.p.A.** (, *літ. Італьянская аўтамабільная фабрыка ў Турыне*) — італьянскі аўтамабільны канцэрн. Асноўная вытворчасць размешчана ў Турыне (Паўночная Італія). Заснаваны ў 1899 годзе. З 2021 года ўваходзіць у карпарацыю Stellantis.

## Гісторыя 
Пад назвай *«Società Anonima Fabbrica Italiana di Automobili — Torino»* заснавана 11 ліпеня 1899 года ў Турыне групай інвестараў. Дзевяць партнёраў унеслі статутны капітал у памеры 800 000 лір, падзелены на 4 000 акцый. Прэзідэнтам быў абраны Лудовіка Скарфіёці, генеральным дырэктарам стаў Джавані Аньелі, тэхнічнае кіраўніцтва ажыццяўляў Арыстыд Фачолі. Менавіта Фачолі спраектаваў першую мадэль маркі — Fiat 3½ HP. З 1906 года Аньелі становіцца асноўным акцыянерам.

## Дзейнасць 
Кампанія вырабляе легкавыя аўтамабілі пад маркамі «Фіат», «Альфа Рамэа», «Лянча», «Ферары», «Мазераці» і грузавыя пад маркай «Івека». Таксама Fiat — адзін з найбуйных вытворцаў сельскагаспадарчай і будаўнічай тэхнікі ў свеце. Шматгадовы крызіс вымусіў кампанію прадаць авіябудаўнічае, выдавецкае і шэраг іншых падраздзяленняў.

У асноўным, дзейнасць маркі сканцэнтравана на рынках Еўропы і Паўднёвай Амерыкі. У 2021 годзе на гэтыя два рэгіёны прыпадала 97 % сусветных продажаў брэнда. На Паўднёвую Амерыку прыйшлося 40 % ад агульнай колькасці, на Еўропу — 57 %. 21 % ад усіх аўтамабіляў было прададзена ў Італіі. Кампанія спрабавала пашырыць сваю прысутнасць на іншых рынках, такіх як ЗША, Індыя, Расія і Кітай, у некаторых выпадках беспаспяхова. У Кітаі і Індыі на дадзены момант Fiat не прадстаўлены, у астатнім свеце прадаў усяго каля 36 000 адзінак.

У 2022 годзе Fiat прадаў 1,17 мільёна адзінак. З’яўляецца 18-ай сярод самых прадаваных марак у свеце, і самай прадаванай у складзе Stellantis (доля Фіата ў продажах Stellantis — 20 %).

## Актуальны мадэльны шэраг 
### Легкавыя аўтамабілі 
#### Мадэлі для еўрапейскага рынка 

Выява:Fiat Topolino (2023) IMG 0749.jpg|Fiat Topolino
Выява:" 15 - ITALY -Fiat 500 restyling in Sempione Park (Sforzesco Castle) in Milan - world premier 2015 Hatchbacks purple lounge and white sport 02.jpg|Fiat 500
Выява:Fiat-500-vorne2.jpg|Fiat 500e
Выява:Fiat Grande Panda.jpg|Fiat Grande Panda
Выява:Fiat 600e IMG 9948.jpg|Fiat 600
Выява:Fiat Panda in Mechelen NL.jpg|Fiat Panda
Выява:2016 Fiat Tipo Easy+ T-Jet 1.4 Front.jpg|Fiat Tipo

#### Мадэлі для паўднёваамерыканскага рынка 

Выява:Fiat Mobi Way 1.0 Fire.jpg|Fiat Mobi
Выява:Fiat Argo 2017b (cropped).jpg|Fiat Argo
Выява:Fiat Cronos 1.8 16V E.Torq Precision.jpg|Fiat Cronos
Выява:2022 Fiat Pulse Impetus T200 (Brazil) front view.png|Fiat Pulse
Выява:Fiat Fastback.jpg|Fiat Fastback
Выява:Fiat Strada 2020 Volcano in Montevideo (front).jpg|Fiat Strada
Выява:Fiat Toro 2018 in Punta del Este (front) 01.jpg|Fiat Toro

## Гістарычныя мадэлі 
* Fiat 3,5 HP
* Fiat 124
* Fiat Coupé
* Fiat Palio
* Fiat Stilo

## Зноскі 
## Спасылкі 
* Афіцыйны сайт
First Automotive Works

**First Automobile Works Group FAW** — кітайская дзяржаўная аўтамабілебудаўнічая кампанія. Заснавана ў 1953 годзе, і спачатку выпускала грузавыя аўтамабілі Jiefang па савецкай ліцэнзіі. У 1990 годзе кампанія падпісала сумеснае пагадненне з Volkswagen і пачала вытворчасць Volkswagen і Audi. У далейшым супрацоўнічала таксама з General Motors і Toyota.

## Брэнды 
FAW выпускае аўтамабілі пад уласнымі брэндамі:
* Xiali
* Hongqi
* Jiaxing

## Спасылкі 
* Афіцыйны сайт 

Катэгорыя:Аўтамабілебудаўнічыя кампаніі Кітая
Dodge

**Dodge** — марка аўтамабіляў, вырабляных карпарацыяй Daimler AG.

Джон і Горэйс Додж заснавалі фірму ў 1914 годзе.

thumb|Турыстычны аўтамабіль братоў Додж выпуску 1917 г.

На лагатыпе Dodge намаляваная галава барана.

## Мадэльны шэраг 
## Спасылкі 
* Афіцыйны сайт брэнда
* Заснавальнікі кампаніі — браты Додж 

Катэгорыя:Stellantis
Катэгорыя:Аўтамабілебудаўнічыя кампаніі ЗША
Geely Automobile

**Geely Automobile** — кітайская аўтамабілебудаўнічая кампанія.

Матчына кампанія — шматпрофільная група Geely Holding Group, створаная ў 1986 годзе.

## Гісторыя 
Geely пачынала з вытворчасці халадзільнікаў. У 1992 годзе Geely стала выпускаць камплектавалыя для матацыклаў, а ў 1994 годзе кампанія прыступіла да зборкі ўласных матацыклаў. Да 1996 года Geely вырабіла больш 200&nbsp;000 матацыклаў і матаролераў.

Вытворчасць аўтамабіляў пачалася ў 1998 годзе. У 2003 годзе пачаліся экспартныя пастаўкі аўтамабіляў.

На сённяшні дзень аўтамабілі Geely вырабляюцца на 18 заводах, 9 з іх знаходзіцца ў Кітаі. Пачынаючы з 2013 года аўтамабілі кампаніі Geely сталі збіраць метадам буйнавузлавой зборкі на беларуска-кітайскім прадпрыемстве «БелДжы» ў Барысаве.

## Уласнікі і кіраўніцтва 
У 2004 годзе кампанія мінула працэдуру першаснага размяшчэння акцый IPO. 10 мая 2005 года Geely Automobile мінула працэдуру лістынга на Ганконскай фондавай біржы (SEHK: 0175). Старшыня рады дырэктараў і заснавальнік кампаніі — Лі Шуфу (*Li Shufu*).

## Мадэльны шэраг 
### Актуальныя мадэлі 
#### Седаны 

Выява:Geely Emgrand IV IMG005.jpg|Geely Emgrand
Выява:Geely Emgrand GL 2020 facelift 001.jpg|Geely Emgrand GL
Выява:Geely Borui 01 China 2016-04-07.jpg|Geely Borui / Emgrand GT
Выява:2021 Geely Preface 2.0T (front).jpg|Geely Xingrui / Preface

#### SUV 

Выява:2018 Geely Yuanjing X3, front 8.9.18.jpg|Geely Yuanjing X3 / GX3
Выява:Geely Emgrand GS front.jpg|Geely GS
Выява:2018 Geely Binyue.jpg|Geely Binyue / Coolray
Выява:Geely Icon 007.jpg|Geely Icon
Выява:2014 Geely Yuanjing X6 (front).jpg|Geely Emgrand X7
Выява:Geely Boyue 01 China 2016-04-07.jpg|Geely Boyue / Atlas
Выява:Geely Boyue Pro 012.jpg|Geely Boyue Pro / Azkarra / Atlas Pro
Выява:2019 Geely Xingyue (front).jpg|Geely Xingyue / Tugella
Выява:Geely Haoyue 001.jpg|Geely Haoyue / Okavango
Выява:Geely Xingyue L IMG001.jpg|Geely Xingyue L

#### MPV 

Выява:Geely Jiaji 004.jpg|Geely Jiaji

### Знятыя з вытворчасці 

Выява:2003 Geely Haoqing (HQ) JL6360E1, front 8.12.18.jpg|Geely HQ
Выява:2011 Geely LC (New Zealand).jpg|Geely LC
Выява:Geely LC Cross 1.3 GL 2014 (15128308506).jpg|Geely LC Cross
Выява:Geely Ziyoujian 01 China 2012-05-12.jpg|Geely CK
Выява:Geely Jingang China 2012-05-13.jpg|Geely MK
Выява:Emgrand EC7 01 China 2012-04-15.jpg|Geely Emgrand EC7
Выява:Geely Englon SC7 Haijing.jpg|Geely SC7
Выява:Emgrand EX7 2.0 GL 2013 (11214246974).jpg|Geely Emgrand EX7

## У Беларусі 
Станам на канец 2019 года ў Беларусі зарэгістравана  аўтамабіляў Geely, з іх 9&nbsp;270 машын належыць фізічным асобам.

## Спасылкі 
* Shanghai Maple Guorun Automobile 2009
* Афіцыйны сайт Geely Automobile 


Катэгорыя:Аўтамабілебудаўнічыя кампаніі Кітая
Daihatsu

**Daihatsu Motor Co., Ltd.** ()  — японская аўтамабілебудаўнічая кампанія са штаб-кватэрай у Асацы. З 1967 года прыналежыць Toyota.

## Гісторыя 
Заснаваная ў 1907, калі прафесары Асакскага Універсітэта Ёшынкі (Yoshinki) і Турумі (Turumi) заснавалі кампанію па вытворчасці і продажу рухавікоў унутранага згарання прамысловага прызначэння. Кампанія атрымала назву Hatsudoki Seizo Co., Ltd і выпускала маторы, якія працавалі на прыродным газе.

У 1951 годзе атрымала сучасную назву. Слова «Дайхацу» — спалучэнне першага Кандзі — знака слова «Асака» (大) і другога з слоў «engine manufacture» (発, вытворчасць рухавікоў).

У 1967 годзе падпісана дамова аб зліцці з кампаніяй Toyota. У 1999 годзе кантроль над кампаніяй перайшоў да Toyota Motor Corporation.

## Мадэлі аўтамабіляў 

* 850
* Altis
* Applause
* Atrai
* Bee
* Boon
* Charmant
* Charade
* Compagno
* Copen
* Consorte
* Coure (Mira)
* Delta Wagon
* Fellow Max
* Ferroza
* Hijet
* Leeza
* Max
* Midget (Bajaj)
* Mira
* Move
* Naked
* Opti
* Pyzar
* Rocky
* Rugger
* Sirion
* Storia
* Taft
* Tanto
* Terios
* YRV

## Спасылкі 
* Афіцыйны сайт кампаніі (англ.)
* Сайт аматараў Daihatsu у Беларусі (рус.)
Dacia

**Dacia** — румынская аўтамабільная марка. Размешчана ў прадмесці горада Пітэшты. З 1999 года ўваходзіць у канцэрн Renault як даччынае прадпрыемства. У цяперашні час аўтамабілі Dacia прадаюцца ў 44 краінах, у асноўным у Еўропе і Міжземнамор'і.

Dacia (Дакія) — гістарычная вобласць на тэрыторыі Румыніі ў часы Рымскай імперыі.

Фабрыка была створаная ў 1968 годзе пры дапамозе Renault і першапачаткова выпускала па ліцэнзіі Renault 8 пад маркай Dacia 1100. У 1969 годзе пачалі вытворчасць Dacia 1300 (ліцэнзійны Renault 12). У наступныя гады на яе базе было распрацавана цэлае сямейства вытворных мадэляў, якое выраблялася на працягу 35 год.

У 2005 годзе Dacia адкрыла першую вытворчую лінію за межамі Румыніі — на заводзе Somaca ў Касабланцы (Марока). У 2012 годзе адбылося адкрыццё новай фабрыкі ў партовым горадзе Танжэр. У 2016 годзе стартавала вытворчасць у Аране (Алжыр). У 2020 годзе ў Кітаі на заводзе ў Шыяні пачаўся выпуск Spring — першага электрамабіля Dacia. 

20 красавіка 2022 года з канвеера сышоў 10-мільённы аўтамабіль маркі. Юбілейным стаў Dacia Duster *Extreme L.E.*.

## Спасылкі 
* Афіцыйны сайт Dacia

Катэгорыя:Аўтамабілебудаўнічыя кампаніі
Катэгорыя:Кампаніі Румыніі
БГЭК РСУП Племптушказавод Беларускі

**БГЭК РСУП "Племптушказавод «Беларускі»** — біягазавы энергетычны комплекс у Мінскім раёне каля Заслаўя, вызначанай магутнасцю 340 кВт. Уведзена ў эксплуатацыю 9 лютага 2008. Выпрацоўвае электрычнасць і гарачую ваду. Пабочныя прадукты: гарачая вада (з сістэмы ахалоджвання энергаблоку), арганічныя ўгнаенні. Кошт без праектных і мантажных работ склаў € 800 тыс. (2008), кошт праектнай дакументацыі аўтарства беларускага НДІ — 100 млн.руб. (2008). Тэрмін акупнасці 4-5 гадоў. Акрамя пакрыцця энергетычных партэб РСУП "Племптушказавод «Беларускі» плануецца штогод прадаваць дзяржаве 150—200 тыс. кВт*г электраэнергіі.

Пляцоўка БГЭК размешчана каля належачай РСУП «Племптушказавод „Беларускі“» малочна-таварнай фермы «Дзехнаўка». Памер пляцоўкі 100*70 м. Складаецца з двух метантанкаў, помпавай станцыі (для падачы біямасы) і энергаблоку вызначанай магутнасцю 340 кВт вытворчасці фірмы «Біягаз-Норд» (Германія). Абслугоўваецца персаналам з 3 чалавек — энергетыка, механіка і трактарыста.

## Літаратура 
* Авимова К. Энергия с фермы // Белорусский Рынок № 9 (744), 5-12 марта 2007;

Катэгорыя:Энергетыка Беларусі
Cadillac

**«Кадылак»** — марка аўтамабіляў, як правіла раскошных і дарагіх. У асноўным прадаюцца ў ЗША і Канадзе. Кадылак у цяперашні час выкарыстоўвае лозунг: «Жыццё, воля і пераслед», у сувязі з неад’емнымі правамі, згаданымі ў Дэкларацыі незалежнасці ЗША. Аўтамабільная маркa «Кадылак» прыналежыць «General Motors» з 1909 г.

## Продажы 
* 1996: 170,379
* 1997: 182,624
* 1998: 187,343
* 1999: 178,507
* 2000: 189,154
* 2001: 172,083
* 2002: 199,748
* 2003: 216,090
* 2004: 234,7
* 2005: 235,002

## Галерэя 

Выява:Cadillac Model A Tonneau 1903.jpg|Cadillac Model A Tonneau 1903
File:Cadillac 6.5 HP Tonneau 1903 07-11-2010 13-54-25.JPG| Cadillac 6 1/2HP Tonneau 1903
File:Cadillac 8.25 HP Surrey 1904 03-11-2013 09-13-28.jpg| Cadillac 8 1/4HP Surrey 1904
File:Cadillac 10HP Tonneau 1904 03-11-2013 08-32-24.jpg| Cadillac 10HP Tonneau 1904
File:Cadillac 1904 6.5 HP Rear-entrance tonneau on London to Brighton VCR 2010.jpg| Cadillac 6 1/2HP Rear-entrancetonneau 1904
File:Cadillac, AD 475, London to Brighton Veteran Car Run 2010, 1904 8.25 HP Detachable-Top Limousine, 15-39-05.jpg| Cadillac 8 1/4HP Detachable-toplimousine 1904
File:Cadillac 8.25 HP Tonneau 1904 07-11-2010 14-17-57.JPG| Cadillac 8 1/4HP Tonneau 1904
File:Cadillac 8.25 HP Tonneau 1904 07-11-2010 14-52-04.jpg| Cadillac 8 1/4HP Tonneau 1904
File:Cadillac 1904 8.25 HP tonneau on London to Brighton VCR 2010.jpg| Cadillac 8 1/2HP Tonneau 1904
File:Cadillac, UU-00-07, London to Brighton Veteran Car Run 2010, 1904 Rear Entrance Tonneau.jpg| Cadillac 10HP Tonneau 1904
File:Cadillac 9HP Limousine 07-11-2010 15-52-37.JPG| Cadillac 9HP Limousine
Выява:N2 1917 Cadillac.jpg|1917 Cadillac
Выява:Cadillac CKS p1090310.jpg|Кадылак Чан Кайшы
Выява:1976 Cadillac Eldorado Biarritz.jpg|Прыкладна на такой машыне Брэжнеў катаў Кісенджэра
Выява:One piece at a time.jpg|Кадылак і Джоні Кэш
Выява:Cad59.jpg|Cadillac Coupe De Ville, 1959
Выява:Cadillac XLR 2006.jpg|Cadillac XLR 2004 кошт: 76500$

## Гл. таксама 
* Аўтамабілі Брэжнева
* Cadillac CTS

## Спасылкі 
* Cadillac.com — афіцыйны сайт 
* КАДЫЛАК-ЭСКЕЛЕЙД
* CadillacEurope.com — Еўрапейскі афіцыйныя сайт 
* Аўтамабіль Гангстэраў
Daewoo

**Daewoo** (**Дэу**; па-карэйску азначае *Вялікі Сусвет*) — былая кампанія, з’яўлялася адным з найбуйнейшых паўднёвакарэйскіх . Была заснавана 22 сакавіка 1967 г. пад назвай *Daewoo Industrial*.

Спачатку займалася тэкстыльнай прамысловасцю, аднак пазней перайшла ў сферу суднабудавання. З часам кампанія выйшла на рынкі электронных кампанентаў, бытавой электронікі, аэранаўтыкі, зброі, цяжкага машынабудавання, будаўнічага і гасцінічнага бізнесу, фінансавых паслуг і тэлекамунікацый. У 1982 годзе занялася вытворчасцю аўтамабіляў.

У канцы дзевяностых Карэя перажывала глыбокі фінансавы крызіс, у выніку якога ў 1999 годзе Daewoo была прызнана банкрутам. Даўгі кампаніі дасягнулі 50 мільярдаў долараў. Заснавальнік Daewoo,  пакінуў краіну, а пасля вяртання на радзіму 14 чэрвеня 2005 года быў арыштаваны. У маі 2006 г. Кім Ву Джун быў прысуджаны да 10 гадоў турэмнага зняволення, але 30 снежня 2007 года ён атрымаў амністыю па ўказе прэзідэнта Рэспублікі Карэя Но Му Хёна.

Сёння большасць падраздзяленняў былой карпарацыі Daewoo належаць іншым кампаніям, аўтамабільнае — карпарацыі General Motors. Аднак некалькі фірмаў, якія працуюць у сферах суднабудавання, гандлю, энергетыкі і вытворчасці электронных кампанентаў, працягваюць насіць назву *Daewoo*.

## Гл. таксама 
* Avia
* Daewoo Lublin

Катэгорыя:Аўтамабілебудаўнічыя кампаніі
Катэгорыя:Кампаніі Паўднёвай Карэі
Гера

**Гера** () — у старажытнагрэчаскай міфалогіі багіня, заступніца шлюбу, якая ахоўвае маці падчас родаў. Гера, трэцяя дачка Кронаса і Рэі, з’яўляецца жонкай Зеўса, свайго брата. Рымскі аналаг Геры — багіня Юнона.

Гера — самая магутная з багінь Алімпа, але і яна падпарадкоўваецца свайму мужу Зеўсу. Часта яна выклікае ў мужа гнеў, у асноўным сваёй рэўнасцю. Сюжэты шматлікіх старажытнагрэчаскіх міфаў будуюцца вакол бедстваў, якія Гера насылае на палюбоўніц Зеўса і іх дзяцей. Так, яна наслала атрутных змей на востраў, дзе жыла Эгіна і яе сын ад Зеўса, Эак. Гера таксама загубіла Семелу, якая нарадзіла бога Дыяніса ад Зеўса.

Увядзенне культу багіні Геры на Пелапанесе паданні прыпісваюць Фаранею.

У гонар багіні Геры ладзіліся Герайскія гульні.

## Літаратура 
* 

## Спасылкі 
* Энцыклапедыя антычнай міфалогіі: Гера 

Катэгорыя:Старажытнагрэчаскія багіні
Катэгорыя:Багі кахання і шлюбу
Катэгорыя:Багі паводле алфавіта
Пасейдон

**Пасейдон** () — бог мораў. Сын Кронаса і Рэі.
Пасейдон быў вымушаны прызнаць вяршэнства Зеўса, але лічачы сябе роўным яму, выступіў супраць разам з Герай і Афрадытай, але пацярпеў паражэнне і быў выратаваны Фетыдай. Пры падзеле свету яму дасталіся моры. Паступова Пасейдон адціснуў старажытных мясцовых багоў мораў: Нярэя, Акіяна, Пратэя і іншых.

Пасейдон са сваёй жонкай Амфітрытай і сынам Трытонам жылі ў раскошным палацы на дне мора ў асяроддзі нерэід, гіпакампаў і іншых насельнікаў мора. Пасейдон імчаўся па моры на калясніцы, запрэжанай даўгагрывымі коньмі, з трызубцам, якім выклікаў буры, разбіваў скалы, выбіваў крыніцы і г. д.

Пасейдон разам з Апалонам узвёў сцены ў Троі, а калі цар Лаамедонт не аддаў ім абяцанай платы, наслаў на горад марскіх пачвар, якія елі людзей. У Траянскай вайне ён быў на баку ахейцаў. Затым Пасейдон пераследаваў Адысея за тое, што той асляпіў яго сына Паліфема. Ударам трызубца Пасейдон разбіў скалу і загубіў Аіліда.

Пасейдон лічыўся заступнікам конегадоўлі і меў мянушку Гіпій (Конны). У яго гонар праводзіліся Істмійскія гульні з коннымі рысталішчамі. Культ Пасейдона быў шырока распаўсюджанны ва ўсёй Грэцыі, асабліва ў прыбярэжнай частцы і на астравах. Яго храмы стаялі на высокіх мысах і перашыйках. Святымі жывёламі Пасейдона былі конь, дэльфін, бык; святым дрэвам — хвоя. Адлюстроўвалі яго магутным мужам, як правіла, з трызубцам у руцэ. У рымлян атаясамляўся з Нептуном.

## Гл. таксама 
* Алопа

## Спасылкі 
Катэгорыя:Старажытнагрэчаскія багі
Гестыя

**Гестыя** () — багіня сямейнага агню і ахвярнага агню ў Старажытнай Грэцыі. Старэйшая дачка Кронаса і Рэі. Сястра Зеўса, Геры, Дземетры, Аіда і Пасейдона.

Ёй прыносіліся ахвяры перад пачаткам усякага святадзейства, усё роўна, ці насіла апошняе прыватны або грамадскі характар, дзякуючы чаму ўтварылася і прымаўка «пачынаць з Гестыей», якая служыла сінонімам паспяховага і правільнага прыступу да справы. Пасейдон і Апалон дамагаліся яе рукі, але яна ўпадабала застацца нявінніцай і жыць у свайго брата Зеўса. Ва ўзнагароду за то ёй былі прызначаныя высокія ўшанаванні. У гарадах ёй прысвячаўся ахвярнік, на якім вечна падтрымліваўся агонь, і выселяўшыяся каланісты бралі з сабой агонь з гэтага ахвярніка на новую радзіму.

Адпавядае рымскай Весце.

## Спасылкі 
Катэгорыя:Старажытнагрэчаскія багі
Дэметра

**Дэметра** (, таксама ) — у старажытнагрэчаскай міфалогіі багіня ўрадлівасці і земляробства. Без яе сілы нічога не расло бы на зямлі. Дэметра — другая дачка Кронаса і Рэі і маці Персефоны, жонкі Аіда. У рымскай міфалогіі аналагам Дэметры была Цэрэра, багіня ўрадлівай нівы. У позняй антычнасці культ Дэметры змешваецца з культам Кібелы. Дэметру бачылі ў сузор’і Дзевы.

Менавіта Дэметра навучыла людзей земляробству. Яна дала Трыпталему насенне пшаніцы, і ён першы ўзараў і засеяў поле. Затым, па наказе Дэметры Трыпталем абляцеў усе краіны міру на запрэжанай крылатымі змеямі калясніцы, і ўсюды вучыў людзей земляробству.

## Спасылкі 
Катэгорыя:Старажытнагрэчаскія багі
Катэгорыя:Багіня-Маці
Афрадыта

**Афрадыта** ( ад  — «пена») — у старажытнагрэчаскай міфалогіі златавалосая багіня прыгажосці і кахання, увасабленне вечнай юнацкасці, заступніца мараплаўства. Першапачаткова — багіня мора, неба і ўрадлівасці. Нарадзілася каля вострава Кіфера з крыві аскопленага Кронасам Урана, якая, патрапіўшы ў мора, утварыла беласнежную пену. Ветрык прынёс яе на востраў Кіпр (або яна сама прыплыла туды, паколькі ёй не спадабалася Кіфера), дзе яе, і сустрэлі Оры. Пазней лічылася дачкой Зеўса і акіаніды Дзіоны. Жонка Гефеста.

Афрадыта абуджае каханне ў сэрцах багоў і смяротных. Не падуладныя яе магутнасці толькі Афіна, Гестыя і Артэміда. Знак кахання і сексуальнага жадання. Бязлітасная да тых, хто адпрэчвае каханне. Філосафы 5-4 стст. да н. э. сталі адрозніваць Афрадыту Пандэмас — бажаство грубіянскага пачуццёвага кахання, і Афрадыту Уранію — бажаство ўзнёслага, ідэальнага кахання.
Афрадыце, як багіні кахання, былі прысвечаныя мірт, ружа, мак і яблык; як багіні ўрадлівасці — верабей і голуб; як марской багіні — дэльфін. Спадарожнікі Афрадыты — Эрот, харыты, оры, німфы. Атрыбуты Афрадыты — пояс

Цэнтрамі культу Афрадыты былі Кіпр, дзе ў горадзе Пафасе знаходзіўся яе храм, і востраў Кіфера. Знакамітыя старажытнагрэчаскія статуі Афрадыты — «Афрадыта Кнідская» (каля 350 да н. э., Праксітэль, вядомая ў рымскай копіі) і «Афрадыта Мілоская» (II стагоддзе да н. э., арыгінал у Луўры, Парыж).

Афрадыце адпавядае рымская Венера.

## Гл. таксама 
* Венера Каліпіга

Катэгорыя:Старажытнагрэчаскія багі
Катэгорыя:Старажытнагрэчаскія багіні
Афіна

**Афіна** () — у старажытнагрэчаскай міфалогіі — багіня справядлівай вайны і мудрасці, адна з найболей ушанаваных багінь Старажытнай Грэцыі. Акрамя таго, багіня ведаў, мастацтваў і рамёстваў; панна-ваяўніца, заступніца гарадоў і дзяржаў, навук і рамёстваў, розуму, спрыты, вынаходлівасці. Дачка Геры (або акіяніды Метыды) і Зеўса.

У рымскім пантэоне Афіне адпавядае Мінерва.

## Спасылкі 
* Англамоўны сайт пра Афіну
* Галерэя іконаграфічных тыпаў з вялікай колькасцю матэрыялу
* Галерэя 
* Галерэя выяў нараджэння Афіны 

Катэгорыя:Старажытнагрэчаскія багіні
Катэгорыя:Багі вайны
Катэгорыя:Багі мудрасці і ведаў

Катэгорыя:Багі паводле алфавіта
Арэс

**Арэс**, **Арэй** () — у старажытнагрэчаскай міфалогіі — бог падступнай, вераломнай вайны, вайны дзеля вайны.

Маюцца сведчанні аб яго нягрэчаскім, фракійскім, паходжанні.

Яго атрыбуты: кіпцюры, падпаленая паходня, сабакі, каршун.

Першапачаткова лічылася, што Гера нарадзіла Арэса хтанічна, без удзелу Зеўса, ад дакранання да чарадзейнай кветкі.

У алімпійскай міфалогіі Арэс ужо лічыцца сынам Зеўса і Геры. Сам Зеўс настолькі ненавідзеў Арэса, што казаў, што не будзь ён яго сынам, ён адправіў бы яго ў Тартар.

Арэс быў умілаваным багіні Афрадыты. Аб іх каханні і парушэнні Афрадытай шлюбнай пэўнасці вельмі часта згадваецца ў антычнай міфалогіі. Ад іх звяза нарадзіліся Эрот (каханне), Антэрас (запал, нянавісць), Фобас (страх), Дэймас (жах) і Гармонія.

З адной з эрыній Арэс спарадзіў фіванскага цмока, забітага Кадмам.
Бацька Аскалафа і Іялмена (ад Астыохі). Ад звяза з плеядай Сцеропай нарадзіўся Эномай. Бацька амазонкі Антыопы (Іпаліты). Бацька фракійскага цара Дыямеда. Ад шлюбу з бістонскай німфай нарадзіўся фракійскі цар Тэрэй.

Арэс удзельнічаў у Траянскай вайне на баку траянцаў і быў пераможаны Афінай.

Спадарожніцамі Арэса былі багіня разладу Эрыда і крыважэрная Эніа.

Арэса атаясамляюць з рымскім Марсам.

## Крыніцы 
Катэгорыя:Старажытнагрэчаскія багі